Só lyk petrolprysverwagtingArgieffoto (Foto: Activ-Michoko, Pixabay) Die Automobiel-Assosiasie (AA) het Maandag in ŉ verklaring gesê hoër internasionale brandstofpryse en ŉ swakker rand/dollar-wisselkoers verhoog die moontlikheid dat motoriste teen die einde van Julie duurder sal betaal vir brandstof. Volgens die AA is dit gebaseer op prysdata wat deur die Sentrale Energiefonds (SEF) vrygestel is. “Daar was ŉ geringe daling in die internasionale prys vir petrol, maar diesel en paraffien is duurder. Intussen het die rand se daling teenoor die Amerikaanse dollar ongeveer 17c per liter by die brandstofpryse gevoeg. “Ons middel-van-die-maand-vooruitskatting is dus dat petrol na verwagting met 7c per liter sal verhoog, gebaseer op die huidige data, diesel met tot 22c en paraffien met 19c.” Die AA het gesê internasionale petroleumprodukte was in Julie duurder en die wisselkoers swakker. Volgens die AA kan motoriste dalk selfs duurder betaal vir brandstof indien dié neiging voortduur. “Motoriste moet bereid wees om teen die einde van die maand duurder te betaal vir brandstof.”